钦定古今图书集成/明伦汇编/氏族典/第323卷 > 《廖用贤尚友录》 > 凌立
## 钦定古今图书集成/明伦汇编/氏族典/第323卷 > 《廖用贤尚友录》 > 凌立

按《万姓统谱》：“立字子中，钱塘人。嘉靖癸丑进士，授刑
部主事，历江西建昌府。立仪容俊伟，才思英发，任曹
郎时，绰有声称。知建昌，听断明敏，狱无冤滞。屡首荐
剡，为同侪所挤，落职归田，杜门教子，谢绝请托。长子
登名，中隆庆庚午乡试，仲子登瀛，同科解元。万历丁
丑进士，三子登第，四子登俊，皆负隽望。”